সরলতম এবং সম্ভবত আদি উড্ডয়ন ব্যবস্থা হল গ্লাইডিং বা স্কিমিং। এ ব্যবস্থায় পাখি গতিহীনভাবে তার ডানা বিস্তার করে এবং কিছু দূর ডানা না ঝাপটিয়ে বাতাসে ভেসে চলে। গ্লাইডিঙের সময় শক্তি পূর্ববর্তী ডানার ঝাপটা থেকে আসে। আবার বাতাসের উপর থেকে নিচের স্তরে আসার ফলেও বাতাসের শক্তিকে ব্যবহার করে গ্লাইডিং ঘটে। এ ধরনের উড্ডয়ন সংক্ষিপ্ত সময়ের জন্য ঘটে। কারণ পাখি শীঘ্র্রই তার গতি ও উচ্চতা হারায়। গ্লাইডিঙের ধারণা থেকেই আধুনিক গ্লাইডারের রূপায়ণ ঘটেছে।

উপকূলীয় পাখিদের মধ্যে গ্লাইডিঙের ব্যবহার বেশি দেখা যায়। হাঁস, জলকবুতর, বক প্রভৃতি পাখি গ্লাইড করে পানিতে নামে। আবাবিল অধিকাংশ সময়ে বাতাসে গ্লাইড করে। কবুতর মাটিতে নামার সময় গ্লাইড করে। বেশিরভাগ শিকারী পাখি শিকার ধরার সময় গ্লাইড করে নেমে আসে।

ফ্ল্যাপিং
অন্যান্য পদ্ধতিসমূহ
গ্লাইডিং বা স্কিমিং
হোভারিং